B. D. Lakshman

Brahma Dass Lakshman (1900 - 1981), (jiske B. D. Lakshman nai to khaali BD ke naam se bhi jaana jaawat rahaa), Fiji ke ek politician, businessman aur trade unionist rahaa. Uu Fiji ke thora Hindustani me se ek rahaa jiske India jaae ke University me parrhe ke mauka mila. Bachelor of Arts aur Teaching ke degree paawe ke baad uu khaali thora din Fiji me parrhaes. Iske baad uu, Kisan Sangh, ke saathe kaam karis aur iske sahara se uu 1940 me Legislative Council me chuna gais, lekin Sangh ke leader se madbhed ke kaaran uu 1944 ke election haar gais. Iske baad uu Chini Majdur Sangh ke suruu karis aur aapan business me jaada dhyan de lagaa. 1959 talak, uu Fiji Industrial Workers Congress ke President ban gais rahaa aur Lautoka city Council ke member bhi ban gais rahaa. Uske fir se admii logan aadar se dekhe lagin aur uu aapan purana seat ke 19 saal baad fir se jiit liis. Ek term ke baad uu politics se fir retire hoe gais aur aapan business me fir se dhyan de lagaa lekin political issues pe aapan vichar dete rahis.

 Parrhae Likhae 
Lakshman, Banaras Hindu University se B.A. aur Bachelor of Teaching me qualify hoe ke Fiji lautis. India me uu aapan aankhi se India ke ajaadi ke andolan ke dekhis. Fiji laute pe uu Saweni,Lautoka district, Fiji ke Gurukul Primary School me parrhae ke suruu karis. 1939 me uu Lautoka me ke raat waala school (night school) kholis lisme uu barraa admii logan ke parrhaes rahaa.

 Legislative Council me pahila dafe chuna bhais 
Lautoka me Lakshman, Kisan Sangh ke leader log ke mila aur uu Sangh ke kaam me lag gais. 1940 ke election me uu Legislative Council khatir kharraa hoe mangis aur Kisan Sangh ke support se North West Indian Division ke seat jiit gais.

Category:B
Category:L
Lakshman, B. D.
Lakshman, B. D.
Lakshman, B. D.
Lakshman, B. D.
Lakshman, B. D.